ਤੇਜਾ ਸਿੰਘ ਸਾਬਰ
ਤੇਜਾ ਸਿੰਘ ਸਾਬਰ (16 ਮਾਰਚ 1907 - 1970) ਪੰਜਾਬੀ ਗੀਤਕਾਰ ਅਤੇ ਸਟੇਜੀ ਕਵੀ ਸੀ। ਤੇਜਾ ਸਿੰਘ ਦਾ ਜਨਮ 16 ਮਾਰਚ 1907 ਨੂੰ ਬਰਤਾਨਵੀ ਪੰਜਾਬ ਦੇ ਲਾਇਲਪੁਰ ਜ਼ਿਲ੍ਹੇ (ਹੁਣ ਪਾਕਿਸਤਾਨ) ਦੀ ਝੰਗ ਬਰਾਂਚ ਦੇ ਚੱਕ ਨੰਬਰ ਵੀਹ ਵਿੱਚ ਹੋਇਆ। ਰੋਜ਼ੀ ਦੇ ਸਾਧਨ ਵਜੋਂ ਉਸ ਨੇ ਘੜੀਸਾਜ਼ ਦਾ ਕਿੱਤਾ ਸਿੱਖ ਲਿਆ। ਬਚਪਨ ਤੋਂ ਹੀ ਉਸ ਨੂੰ ਸਾਹਿਤਕ ਸ਼ੌਕ ਸੀ ਅਤੇ ਉਸ ਨੇ ਸਟੇਜੀ ਕਵਿਤਾਵਾਂ ਅਤੇ ਗੀਤ ਲਿਖਣੇ ਸ਼ੁਰੂ ਕਰ ਦਿੱਤੇ ਸਨ। ਉਸ ਨੇ ਦੇਸ਼ ਦੀ ਸਿਆਸਤ ਅਤੇ ਆਜ਼ਾਦੀ ਘੋਲ ਬਾਰੇ ਬਹੁਤ ਕਵਿਤਾਵਾਂ ਲਿਖੀਆਂ।